**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2019. gada \_\_ jūnijā |

.§

**Informatīvais ziņojums “Par mākslīgā intelekta risinājumu attīstību”**

TA – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Noteikt Vides aizsardzības un reģionālās attīstības ministriju (turpmāk – VARAM) par vadošo valsts pārvaldes iestādi mākslīgā intelekta (turpmāk – MI) risinājumu attīstības un ieviešanas jautājumos valsts pārvaldē.
3. Uzdot ministrijām, izstrādājot nacionālos vai nozares attīstības plānošanas dokumentus vai to grozījumus, veikt izvērtējumu par funkciju automatizāciju un MI izmantošanu, ja tas nav izvērtēts jau iepriekš.
4. Ministrijām izvērtēt funkciju automatizācijas un MI sistēmu integrāciju pakalpojumos 2020. līdz 2029. gada budžeta un Eiropas Savienības fondu plānošanas procesā.
5. Pieņemt zināšanai, ka atbilstoši Eiropas Komisijas Eiropas līmeņa attīstības plānam “Koordinētais plāns mākslīgā intelekta attīstībai – ražots Eiropā 2018” (*Coordinated Plan on the development of Artificial Intelligence Made in Europe – 2018*), Latvijas valsts sektora ieguldījumiem MI jāsasniedz 25 miljonus *euro* līdz 2030. gadam.
6. Izglītības un zinātnes ministrijai (turpmāk – IzM) apzināt MI integrācijas iespējas izglītības sistēmā un sniegt priekšlikumus MK līdz 2019. gada
30. decembrim.
7. IzM sagatavot un līdz 2019. gada 30. decembrim iesniegt MK priekšlikumus Valsts pētījumu programmas izveidei Informācijas un komunikācijas tehnoloģiju jomā, integrējot tajā MI komponenti.
8. IzM apzināt tiešsaistes MI mūžizglītības mācību kursa izveides izmaksas un līdz 2019. gada 30. decembrim iesniegt attiecīgos priekšlikumus MK.
9. VARAM līdz 2020. gada 30. decembrim sagatavot izmaiņas Latvijas e-indeksā, papildinot to ar MI raksturojošiem rādītājiem.
10. VARAM, sagatavojot Digitālās transformācijas pamatnostādnes, līdz 2020. gada 30. decembrim noteikt MI risinājumu ieviešanu kā vienu no publiskās pārvaldes prioritātēm.
11. VARAM izstrādāt un līdz 2019. gada 30. decembrim iesniegt MK valsts pārvaldes komunikācijas plānu MI jomā.
12. Tieslietu ministrijai, sadarbībā ar citām ministrijām, izvērtēt nepieciešamību veikt izmaiņas normatīvajā regulējumā, kas izriet no MI sistēmu arvien plašākas izmantošanas un līdz 2019. gada 30. decembrim iesniegt priekšlikumus MK.
13. Valsts administrācijas skolai apzināt klātienes MI mācību kursa valsts pārvaldes darbiniekiem izveides izmaksas un līdz 2019. gada 30. decembrim iesniegt Ministru kabinetam (turpmāk – MK) priekšlikumus par tā rīkošanu.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

vides aizsardzības un reģionālās attīstības ministrs J.Pūce

Vīza:

valsts sekretārs E. Balševics

Ratkevičs 67026542

janis.ratkevics@varam.gov.lv